JUMAL KÕNELEB
Tere tulemast taas meie seltsi uude saatesarja "Jumal kõneleb".
Minu nimi on Jan Cedercreuz ja siin on mu imekena abikaasa Joy
ja me tõesti soovime õpetada seda, et Jumal räägib.
Ta soovib olla meie lähedal ja pole üldse kaugel.
Ta tahab olla ka sinu sõber!
Jeesuski ütleb Johannese 15:15 "Ma ei nimeta teid enam orjadeks
sest ori ei tea, mida ta isand teeb.
Teid olen ma nimetanud sõpradeks, sest teile olen ma andnud teada
kõik, mida ma olen kuulnud oma Isalt."
Jeesus soovib tõesti olla meie sõber.
Ta pole kaugel.
Ta ei istu pilvepiiril, Ta soovib olla siin meiega ja me
võime Teda tundma õppida.
Võime kuulda Tema häält.
Enne kui hakkame seda lähemalt uurima, kuidas Jumal räägib,
on oluline, et ehitame õige aluse sellest, milline Jumal on.
Sellest see saatesari räägib ja me tahame õpetada,
milline Jumal on.
Õpetame koos.
Alus peab olema õige, et meil oleks õige arusaam Jumalast,
õige Jumalapilt.
Kust saame teada, milline Jumal on?
Tõde leidub Tema oma Sõnas.
Mida ta Piiblis enese kohta ütleb?
Piiblis on palju viiteid Jumalale, aga on üks, õieti kaks salmi, kus
öeldakse otse, milline Jumal on.
Need on 1. Johannese kirjas:
1.Jh.4:8 ütleb:"Kes ei armasta,
see ei ole tundnud Jumalat, sest Jumal on armastus."
Kes ei armasta, see ei tunne Jumalat,
sest Jumal on armastus.
Selles kirjakohas tuleb esile, et Jumal ütleb enese kohta otse,
et Tema on armastus.
See ongi nurgakivi Jumala tundmises,
et me ilmutuslikult, mitte ainult peas, vaid südames mõistame,
et Jumal on armastus.
Minu jaoks isiklikult oli see esimene ilmutus, mille sain.
Esimene ilmutus, mille Jumal andis, oli, et Tema on armastus.
See muutis mu elu.
Kohe esimene asi muutis mu elu, sest ma mõistsin,
nagu Johannes ütleb sama kirja 1. peatükis,
et Jumalas ei ole pimedust, on ainult valgus,
Ta on üleni armastus.
See on väga oluline, sest kui meil on vale jumalapilt,
siis me mõtleme, et Jumal on hirmutav,
Temas on pimedust ja me ei julge pimedust ja me ei julge
Talle ligineda. Kui teame, et Ta on
armastus, julgeme alati Talle läheneda ega pea kartma Teda.
Jumal on armastus.
On oluline, et see saab sulle ilmutusena mõistetavaks, et Jumal
on üleni hea ja soovib sulle vaid head, sest Ta on armastus.
On vabastav teada, et Jumal on armastus, kuigi meie ei ole seda.
Jumal on loonud inimesed.
Oleme mõlemad armsa abikaasa Joyga hariduselt psühholoogid ja teame,
ükski inimene ei tule toime ilma armastuseta. Ükski inimene ei saa
terveks inimeseks, kelleks Jumal meid on kavandanud, armastuseta.
Oleme lausa sõltuvad armastusest.
Mitte vaid väikestena, vaid ka olles täiskasvanud.
Igaüks meist vajab armastust sama palju ja me ei saa selle vastu.
Meid on sellisteks loodud.
Piibel ütleb tõesti, et Jumal on armastus.
Mäletan hästi- mäletad, sa, Joy?- oli lastehaigla osakond,
kus medõed hoolisid lastest.
Oli see Rootsis või Ameerikas, selles osakonnas,
kus lastest hooliti, paranesid lapsed kiiremini ka
teistest raskematest haigustest.
Kõik põetusviisid olid samad, ravimid olid samad, tingimused olid
samad, aga nad paranesid kiiremini, sest neid armastati.
Ka sina ei tule toime ilma armastuseta.
Ükskõik kui kõva kest sul oleks. Mida kõvem kest, seda
õrnem süda on seal sees.
Sellisteks on Jumal meid loonud.
Selles äsja loetud kirjakohas 1. Jh 4:8 on võimas saladus.
Siin öeldakse:"Kes ei armasta, see ei tunne Jumalat, sest
Jumal on armastus."
Kes ei armasta, see ei tunne Jumalat, sest Jumal on armastus.
See kirjakoht võib näida raske ja keeruline,
meid süüdistatakse, et kui me ei armasta inimesi,
siis me ei tunne Jumalat.
Võid tunda end üsna viletsalt.
Siiski selles kirjakohas öeldakse vaid, et armastusetus ei tulene
meie viletsusest vaid sellest, et sa ei tunne veel Jumalat.
Kui tunneksid Jumalat sellisena nagu Ta on, teaksid, et Ta on
armastus ning võiksid lihtsalt täituda Tema armastusega ja teada,
et oled armastatud ja teiste armastamine poleks probleem.
See ilmutus on oluline, et võiksid vabaneda väärast tugevusest ja
hakkama saamisest.
Meis soomlastes on vajamise häbi. Me ei julge vajada.
Vajamine, Jumala ja armastuse sisemas tundmise vajamine on aga
võti Jumala tundma õppimiseks.
Vajamine on tugevus mitte nõrkus.
See ilmutus on oluline, sest vabana vajamise häbist,
julgedes vajada Jumalat,
julged ka Teda ja Tema ligiolu otsida.
"Kes ei armasta, ei tunne Jumalat, sest Jumal on armastus."
Sama käsu vahendab Jeesus, öeldes Johannese evangeeliumis 15:12:
"Minu käsk on see, armastage üksteist,
nagu mina olen armastanud teid!"
Seegi võib väga raske käsuna tunduda.
Kuidas võiksin kedagi armastada, nagu Jeesus mind?
Selleski käsusõnas on saladus.
Jeesus ei käsi meid võimatut teha, Ta ütleb lihtsalt, et peaksime
armastama teineteist nõnda, nagu Tema on meid armastanud.
Teisisõnu- lase Jeesus armastab sind, usu, et Ta on armastus,
julge Tema armastus vastu võtta.
Julge Teda vajada, võta see armastus oma ellu vastu,
siis võid armastada teisi, nagu Tema armastab sind.
Jumal on allikas, mitte meie.
Kurb, et Aadam ja Eeva kaotasid pattu langedes ühenduse Jumalaga,
milleks neid oli loodud.
Nad olid loodud elama Jumalast ja Tema armastusest, mis oli kui
lakkamatu vool nende elus.
Pattulangemises pettis neid hingevaenlane saatan ja väitis,
et nad saavad hakkama ilma selletagi.
Aga ükski meist ei tule selleta toime.
Ka sina, armas vaataja, ei pea enam toime tulema
armastuseta, kuid pea meeles, et inimeste armastus ei rahulda sind.
Üksnes Jumala armastus võib vabastada ja rahuldada
sisemise igatsuse.
Jumal tahab seda sulle anda.
Seetõttu Johannes ütlebki samas kirjas 1.Jh.4:16
"Ja me oleme tunnetanud ja uskunud armastust,
mis Jumalal on meie vastu.
Jumal on armastus ja kes püsib armastuses, püsib Jumalas
ja Jumal püsib temas."
Me oleme tunnetanud ja uskunud armastust,
mida Jumal meie vastu tunneb.
Jumal tahab, et sa esmalt usud, et Ta armastab sind
ja Ta tahab, et õpid tundma seda armastust,
mis Jumalal on sinu vastu.
Siis muutub su elu.
Kuulame nüüd tunnistust mu heast sõbrast, kelle elu muutus sellest,
et ta koges Jumala armastust.
Kui sügavast masendusest võib toibuda selle kaudu, et Jumal
ilmutab end sellisena nagu Ta on, armastusena.
Vaatame!
JUMAL KÕNELEB
Mingil kombel uskusin väikesest väikesest peale Jumalasse,
et on keegi kõrgem, aga mõtlesin, et see ei pea
mõjutama minu elu. See on olemas, aga ei mõjuta minu elu.
See paistis ka välja mu elus põhi- ja keskkooli ajal, kui sai
sõpradega joodud.
Siiski oli mu elus mingi tühjus, mis rõhus mind.
See tühjus mõjus mulle masendavalt.
Masendus polnud väike, kerge, vaid võimas ja viis tugeva kõhnumiseni.
Ma ei söönud, mind ei huvitanud enam toit,
kaal langes 30 kilo peale.
Kõige halvematel päevadel kaalusin umbes 37 kilo!
Kujunes söömishäire. Oli enesehävituslikke mõtteid.
Enesetapp oli sageli mõtteis, kaalusin, milliselt katuselt hüpata
või millise auto alla hüppaks.
Söömishäire tõttu viis ema mind haiglasse.
Olin üle keha siniseid täppe täis ja nägemine oli hägune.
Mäletan, et käisin vahepeal seinaääri mööda,
ega jaksanud liikuda, treppidest tõusta, olin nii nõrk.
Lootusetus elust kasvas ja kasvas.
Mäletan, et mõtlesin oma elu selliselt lõppevatki, et ei tunne
enam mingit rõõmu.
Olin haiglas mitu nädalat, võtsin kaalus juurde, kuid see ei mõjutanud
õnne osas. Käisin teraapias ja sõin ravimeid, aga see ei
vabastanud masendusest.
Neli aastat kulus sügavas masenduses,
aga siis kohtusin Elava Jumalaga.
Kuigi kukun läbi ega ole sugugi parem inimene, armastab Jumal mind
sellisena, nagu olen.
See on muutnud minu elu.
JUMAL KÕNELEB
Nägime, kuidas Jumala armastus võib täielikult muuta inimese elu.
Kas pole võimas?
Olen kuulnud mitu korda, kuidas Jan räägib armastusest.
Sul tuleb sellel teemal rääkimine hästi välja.
Minu südames, iga kord, kui Jan räägib sellest, lõikab südamesse.
See puudutab nii sügavalt, et on peaaegu valus. Tundub, nagu keegi
võtaks noa ja keeraks seda veidi.
Haa, lõikab!
Olen endine "kõva mees", ja mul on raske õppida, et Ta tõesti
armastab mind.
Iga kord kui Jan räägib armastusest tõuseb minu südamesse
küsimus: miks?
Miks? Issand, miks sa mind armastad?
Mõistan, et ta armastab häid, tarku ja mõistan, et Ta armastab sind-
oled loomult üsna tasane, sageli heatujuline, aga samal ajal teame,
et Jumal näeb mu südamesse, Ta teab milline ma olen, teab täpipealt.
Ta teab, et minu süda ei ole nii kaunis vaatepilt. Miks sa, issand
Miks sa Issand armastad mind?
Me räägime siin saates, et Jumal kõneleb.
Otsustasin siis küsida Issandalt.
Kas Ta vastaks sellele küsimusele?
Ja küsisin: Issand, miks Sa mind armastad, teades, milline ma olen?
Ime küll, Ta vastas mulle!
Ta küsis: Joy, miks sa oma lapsi armastad?
Miks ma oma lapsi armastan?
Kas sellepärast, et nad on sõnakuulelikud, teevad koolitükke
näevad head välja, käivad koguduses? Aga kui nad satuks halvale teele
või nende eludes juhtuks äpardusi, teeks nii suuri vigu,
et satuks vanglasse?
Armastaksin ma neid ikka? Mu vastus on: muidugi!
Emana ei saa ma olla armastamata.
Ükskõik mis vigu nad teeks,
armastaksin neid ikka, sest nad on minu lapsed.
On vaid üks põhjus, miks ma neid armastan - nad on minu lapsed!
Jumal tahab öelda: Joy, ma armastan üksnes selletõttu,
et oled minu laps.
Ta ei armastanudki mind selle eest, et olen tubli või ristitud,
või teen asju õigesti.
Sest ma nimelt ei tee.
Teadmiseks teile vaatajad, kes äkki arvate, et olen hirmus täiuslik.
Ma ei ole.
Ta armastab mind seepärast, et olen Tema laps.
Vau! See oli tõeliselt vabastav ja imeline mõelda.
Ka Piibel räägib sellest, meil on tõestus Piiblis sellest,
et Jumal armastas meid juba siis, kui me polnud
Tema pole pöördunud.
Roomlastele 5:8 ütleb: "Ent Jumal teeb nähtavaks oma
armastuse meie vastu sellega, osutab meile oma armastust sellega,
et Kristus suri meie eest, kui me olime alles patused."
Sellega Jumal osutab oma armastust!
Johannese 3:16 ütleb: "Sest nõnda on Jumal maailma
armastanud, et Ta oma ainusündinud Poja on andnud, et ükski, kes
Temasse usub, ei hukkuks, vaid, et temal oleks igavene elu.
Selles ta osutas meile armastust, et andis ainusündinud Poja
surma meie eest. Kuigi me olime alles patused."
Ma ei pea olema täiuslik, Ta armastab mind ikka.
Ta armastab, sest olen Tema laps,
Tema tütar.
See on oluline ilmutus, mida jagasid.
Kui Jumal rääkis seda, muutus su elu.
Imeline on ka see, kuidas läksid Jumala juurde.
Kui sul oli küsimus ja Jumal vastas sulle.
Ilmutus pole õigupoolest muud kui et sõna saab mingil moel meile
elavaks. Jumal räägib seda meile ja see saab elavaks.
Piiblist leidub isik, kelle elu tõestab, et Jumala armastus
teeb meid tugevateks.
Sageli mõtleme, et armastus on naiselik omadus ja mitte kuigi
mehelik omadus, midagi vaid nõrkadele vajalikku. Aga tõde, mida
Piibel õpetab, on see, et armastus teeb meid tugevateks.
Imeline näide sellest on Johanneses.
Apostel Johannes ütleb enese kohta neli korda, et tema on see jünger,
keda Jeesus armastas.
Näiteks Jh.13:23 ütleb ta: "jünger, keda Jeesus armastas."
Kui seda esmakordselt lugesin, mõtlesin, et see ei saa ju olla, et
Johannes oli kuidagi teistest jüngritest tähtsam ja kallim,
või tähtsam ja kallim kui keegi meist, sest Piibel ütleb,
et Jumal ei tee vahet isikute vahel.
Me oleme kõik sama armsad, tähtsad. Mina ja Joy ja sinagi.
Mina pole täiuslik, nagu Joygi ütles.
Aga Jumal on.
Mõtisklesin selle kirjakoha üle ja Püha Vaim rääkis mulle:
Ei, Johannes polnud -kuula hoolega- Johannes ei olnud Jeesuse
lemmikjünger vaid ainus, kes julges võtta Jeesuse armastuse vastu.
Vaata, kus nimelt oli viimasel söömaajal Johannes? Jh.13:23:
"Üks ta jüngreist, see keda Jeesus armastas, oli tema kõrval lauas."
Johannes lebas Jeesuse rinna najal.
Püha Vaim näitas seda kirjakohta ja selgitas, et Johannes polnud
teistest armsam, aga Johannes võttis Jeesuse armastuse vastu.
Kuigi ta oli täiskasvanud mees,tajus ta, et see on see, mida ta vajas.
Ta oli püüdnud olla julge jünger, nagu eriti Peetrus,
aga mingil ajal mõistnud, et sellest ei tule midagi.
Ma vajan sind Jeesus. Ja ta nõjatus Jeesuse rinna vastu.
Samal õhtul kui Peetrus tõotas järgneda surmani ja samal õhtul
salgas Jeesuse kolm korda.
Armastus teeb meid tugevaks, mitte meie oma jõud.
Imeline tõend sellest on, et kui teised jüngrid
eri moel läbi kukkusid, siis üks jünger oli nii julge,
et läks kuni ristini ja seisis seal kui Jeesus suri.
See polnud Peetrus, mina või Joy.
See oli Johannes.
Kuula Jh 19:26:
Kui nüüd Jeesus nägi risti kõrval seismas oma ema ja jüngrit,
keda Ta armastas, siis Ta ütles emale:
"Naine, vaata, see on su poeg!"
Armastus, mille Johannes oli võtnud vastu, tegi temast
nii julge, et ta julges minna ristini.
Jumala armastus teeb ka sind tugevaks ja julgeks, mitte nõrgaks.
Nii julgeks, et sa ei pea enam kartma midagi ega kedagi.
Sa ei pea olema muu kui see, kes oled, kui tead, et Jumal armastab
sind sellisena, kui oled.
Sa ei pea näitlema või olema valel viisil meelt mööda ega otsima
inimestelt austust või armastust.
Tead, et Jumal armastab sind.
Tahame lõpetuseks seda paluda, et sinagi saaksid ilmutuse sellest,
milline Jumal on. Palvetame koos.
Kallis Taevaisa, me palume, et iga vaataja
võiks nagu meie saada ilmutuse, et Sina tõesti oled armastus
ja Sinus ei ole mingit pimedust.
Taganegu kõik valed mõtted Sinu kohta, ka valed kogemused
ja asemele tulgu tõde, mis teeb vabaks.
Tõde sellest, et Sina oled armastav Isa, kes on alati meie
poolt, alati soovib meile üksnes head ja meile parimat.
Jeesuse nimel. Aamen.
Kui soovid toetada Taevas TV7 saadete tegemist, tee ülekanne
Swedbank 221048388411 SEB 10220109461019
Iga kord kui külvad Jumala riiki, saad ka ise õnnistatud.
Õnnistust sulle ja näeme järgmisel korral!
Tõlge: Meeli Martin